कर्नाटक चुनाव के नतीजों पर दिल्‍ली स्थित बीजेपी मुख्‍यालय में कार्यकर्ताओं को संबोधित करते हुए पीएम नरेंद्र मोदी ने कहा, 'एक तरफ खुशी समाती नहीं है, दूसरी तरफ मन एक भारी बोझ में भी दबा हुआ है. अभी कुछ ही समय पहले वाराणसी मेरे लोकसभा क्षेत्र में फ्लाईओवर का हादसा होने के कारण अनेक लोग जो वहां से गुजर रहे थे वह उसके नीचे दब गए हैं. कइयों की मौत हुई है. मैंने सीएम और अधिकारियों से भी बात की. मदद पहुंचाने की हर संभव कोशिश हो रही है. लेकिन एक तरफ कर्नाटक के विजय की खुशी औऱ दूसरी तरफ मन पर यह भारी बोझ. हिन्दुस्तान के किसी कोने में ऐसा हादसा बेचैन कर देता है. जिन्होंने अपने परिजन खोए उनके प्रति संवेदना प्रकट करता हूं. भारत सरकार की तरफ से सभी मदद पहुंच रही है.